S ukccum n ussggwass amaynu amazigh (2960), ar awen yad tterzzafegh tizli ad bahra ifulkin n RAP AMAZIGH lli d-din, gh igariwen ad, kra iàzriyen zegh tenghramt n Tinghir gh tesga n Dades gh Iming n Iffus. Ayyuz akkw i igmamen n terabbut ad acku tehla –zund mek-lli s ar ttinin Ayt-Tinghir- tawwuri ad nesen tanuzrant. Ar asen nttiri ad bedda zzugazen gh ugharas ad lli umzen !
vendredi, janvier 08, 2010
Assggwas umlil akkw i Imazighen inna gh llan
samedi, décembre 05, 2009
Interview avec Adgherni : jour triste pour la BBC
En visionnant ces vidéos- il y en a en tout et pour tout quatre-, l’on est vraiment en droit de se poser la question sur la compétence du pseudo journaliste qui a réalisé l’interview avec M. Ahmed Agherni. Sincèrement, je suis plus que choqué et scandalisé par le spectacle pathétique et pitoyable donné par ce haineux déguisé en journaliste. Regardez l’agressivité plus que palpable avec laquelle il posait ses ordres, pardon, ses questions ! Je suis sûr si jamais il met, un jour, la main sur le pauvre Adgherni, il lui montrerait « les étoiles en plein jour », comme le ferait n’importe quel élément des forces de dés-ordre de n’importe quel régime dictatorial arabe. Mais, alors, comment un énergumène de telle sorte peut-il officier, librement et tranquillement, au sein de la rédaction d'une grande télévision internationale, connue mondialement pour être le summum de la rigueur et de l’objectivité, la BBC ? A-t-il vraiment sa place au sein de l'équipe de la BBC ? En tous les cas, je suis vraiment surpris par l'étalage d'autant de médiocrité journalistique et de mauvaise foi. Décidément, la vie peut parfois nous cacher bien des surprises. Pas forcément les bonnes. Je suis plus que sûr que vous allez en convenir !
samedi, novembre 28, 2009
Izenzaren neghd amarg ur ittggwizn akal
Ayt-zikk d willi agh izwaren s tudert ssenen, sfelden, negh akkw zeran, ma iggutn n imariren ttubdarnin gh umzruy bahra ghezzifn n umarg d uzawan amazigh gh temazirt n Suss d tamwin nes.
Ay-lli igan tidet, medden ann gan imuzzulen[1] d uggar. Acku sulen gh tiwwtin[2] lligh dderen man zund imsugren d inmghuren ann. Meqqar ur ad ten-id akkw ismun imi, rad gisen nebder igllinen n Hemmu Uttalb, Hajj Belàid, Bubaker Anccad, Bubaker Azàri d wiyyad d wiyyad.
Macc, ad akkw gigh ur ilint tasmin[3], ura nekkni, ayt-tesket ad negh, tesaha i agh taghamt negh am imzwura. S teguri yadn, ura nekkni nega imuzzulen. S manik ? Acku nemmaqqar-d d man zund Izenzaren. Uggar, is d akkw disen nemqqur, niwssir d disen ; nesfeld asen ur d imikk ; nzer ten gh imussuten urd yat tekklit ura snat ; nebuder ten gh isaragen nna gh agh nn-smaqqaren ussan.
Igh uttegh awal gh tuzzumt[4], ur nnigh rad temmjiggiren sin medden ar-id f tidet ad : tarabbut n Izenzaren ur illa ma rad s tt sul iduràu gh tizi ad negh. Maxx awal ad ? Acku tesyafu s kigan, tefk -d ar ka sul takka- yat tidri bahra ighwban, yan w addur bahra icfan[5], d yat tuggugt bahra ighzzifn i tiyssi tadelsant, slawattin gh ubaraz n tallghat d tizlit Tamazight.
Gh umnid inu, zedaregh ad akkw inigh, sul alsegh ur d yat tekklit ura snat: afulki n Izenzaren, lli ur ilin ibuda ura sul ttemi, ur ad sis issen amer kra n yan nna ur issen afulki ura issnker t id. Meqqar man zund anaw ad n gar medden idrus gh dar Imazighen, macc llan, gen akkw tuggwt gh igmamen[6] n tenbadt n Lmxzen d idawa nes, lli – ur akkw nnigh is fella-wen intel- ur innan a(y) amar n Umazigh ura sul adu nes.
Macc, inna ka skeren, timmuzgha ur as kkan mani, rad asen bedda am tazzit n(w) angha neghd akkw uggar akkw sul d imikk : tihbbit n idammen ittwizwizn, id d uzal, gh izzi n taghmiwin nsen. Inna gh sersen tabanna ar ten temrrat, ar asen teskar iwiz d tewwingimin!
Infulen[7]
S izwar akkw, illa fell-agh ad nini sul nales yat tidet iqqurn : hann a medden, Izenzaren ur d ka deren gh igenna. Hati ur gan imezza gh temazirt ura irzzef agh ten-id kra n yan. Izenzaren lan izuran am win w argan. Ddemen bahra gh(w) akal ar d-ssan gh(w) aman n idels d umzruy amazigh.
Macc, mani d tekka tamaggwt[8] n tezenzart ? S tidet, tesfald ar d-ttal agayyu zegh izwura n isggwasen n krad ignaren n tasut lli izrin. Mad akkw yiwin may-ann ? Gh yat tesga, n iàzriyen d ifrexan gh usunen n Suss ar swingimen ad sggrun gh umadal n uzawan acku mad asen issutln ar akkw ittnfal. Gh yat tesga yadn, amarg n rrways d ihwacen ur ar asen sul ittkkes fadd ura sul irifi. S yat teguri yadn, ixessa ten kra yadn. Zegh akud ann, ad nn-gan tuggwas nsen fadd ad allen tisilawin n usmaynu d usenflul n temakkasut[9] Tamazight.
Mek-lli akkw illan gh iguyya nnun, udem n Suss ar d ittgga kra yadn. Ur ur sul iga mek-lli yad-lli s t inn ikka mad izrin. Ufigh akkw ad inigh : igh nn fell-as ittata yan rad akkw fell-as icqqu ad t sul yakwz igh d-yuda. Fadd ad bahra ur nessugwt gh uhrray, tisghramin n manzund Agadir, Tiznit, Tarudant, Warzazat, Agwlmim, Inezgan… gant kra yadn. Acku ur sul mezziynt, is d akkw meqqurent bahra. Akkw may-ann ur ad yili, ura rad yili mladd is ur illa ubeddad d tewisi n ayt-temazirt lli d iwin iqqariden gh berra, lli smunen taryalt d ult-ma-s, fadd ad ten kerzen gh(w) akal n temazirt negh.
Mek-lli tessenem, Imazighen, lligh izza laz, takrrayt d ustama, gh tuggwt nsen yan uzmez ann ur yaggugn, ffughen s(w) afdan d(w) afdan. Had ma iddan s izzelmd neghd iffus n(w) ammur negh ; had netta mad akkw ibbin aman n Bughaz, iftu s Europpa izrin tudert nes gh ismdan n isawriyen n uzzal d(w) anas jddernin.
Uggar akkw, illa netta yan ufuss, ur ifeka ccur ura ssiwdent tillas n(w) aman n Ugaraw. Is d akkw ikka ttemi i tegizult lligh isker timizar bahra nn yaggugn, am Marikan, Kanada d tiyyadd tiyyad. Ay-lli s righ ad t inigh s teguriwin ad inu : Imazighen ur nn sul qqenen iguyya nsen gh temazirt, acku ffughen, zeran. S(w) awal yadn, msawalen d tuwwt nsen s mek-lli s t inn ur tamen ighnanen nsen. Acku azmez ad asen t id iwin, is asent akkw isghwi, ig asen t d bezziz.
Tamust[10]
Ixf n(w) awal, Imazighen, ura netteni, mmuteln d usmadal gen as akkw tiwwa, macc ad ur nettu ad nesskwti yat tidet iqqurn : ur jju d nettni ad isellemen ura fellen-nn gh temagit d temust ura sul tamazirt nsen. Is haqqan skeren s mek-lli s yad-lli ttinin ayt-zikk : igh ur tessent mani d-tekkit, ur ad tessent mani twadst.
Fadd ad awen fawent teghawsiwin lli f tent gligh, tessenem ma s righ ad t inigh, rad awen fkegh yan umdya mezziyn gh ubaraz n uzawan d umarg lli issighwzin. Yat gh teyafutin n unmuqqar n Imazighen d umadal tegat terabbut ittubdarn n Izenzaren.
Meqqar medden ad ar kkaten imassen lli d-iwin gh dar Ayt-Tagut[11], qqenen i telghat Tamazight yat telmsit yadn, ittugnan gh yan uzetta bahra iziln lli bedda izzuren gh(w) akal n idles d umzruy negh. Is d akkw sggwran ay-lli t inn jju ur ikkan. Acku ggernen-nn gh temdyazin nsen i immukrisen f jju ur isawl ura ismurg gisent umarir amazigh gh mad izrin : izerfan n ufgan, udemawen d usnuhyu, azeddim, tadimukratit, timmukrisin tikulijiyin….
Waxxa syafagh is ar ttalsegh i(w) awal, macc illa fell- ad awen d skkwtigh mas llant terubba yadn lli d izwarn Izenzaren. Nettenti ad asent imlan agharas, sersent asen azru n tasila lli f ullen asnfar azawnan. Rad gis nebder kradt lli nessen : Tabghaynuzt –tad agh ilmed s umdya Iggut d Ccamx imassen n imzad d banjo-, Imurigen lli d iffaghen s ubaraz gh ussggwass n 1967 d Laqdam lli ittuskarn gh izwura n 1970.
Maxx ?
Macc yat teghawsa ar yyi bedda teskar attan igan urd imikk. Maxx ura nesker manik ad nawes i Izenzaren ? Hati ur ar sawalegh f uwnk aàrubi n Rbadt, lli s akkw tessenem, ur izera abra anaw n Nass El-Ghiwan d Lhajja Hamdawiya lli mu irzzef s turagin[12] n usmattay d teghawsiwin yadn lli mu d ur niwi anghmis. Mek-lli s ar ttinin ayt-zikk : ajj at ka aram ann ad igwin, imma iggut w awal idrus mad issen !
Urri at agh d ka f ay-lli f tegligh : uhu ay ayt-ma imghraten, ar sawalegh ghar f Imazighen negh n Suss Meqqurn d tesggwin nes. Medden ssenen akkw masdd Izenzaren is gan id bu-ssiàr iggutn. Is ar ten ka ttasin ulawen nsen. May-ann af ur sar ran ad aderen ixfawen nsen ad asen ismun kra n yan ura ad asen t ifek ghik-ann ka.
Ma za rad nesker ? Dar-i yat teswinigimt. Ad nzeli s umedya yan (w) ass n Izenzaren kra igat assggwass, nessagh as Ass n Izenzaren. Ma rad ig uderas nes ? Ikka afella is rad d sis ngher i igmamen n Izenzaren ad gis hderen, miqqiren disen imarayen nsen, wid mezziynin ur ad wid meqqurnin. Uggar akkw, rad sis nawi imsiggilen gh uzawan amazigh s umata, ura win Izenzaren. Fadd ad gis snefkan wid ifkan ixf i(w) uzawan amazigh turmin d teswinigimin nsen.
Awttas akkw n man zund tiwwuriwin ad rad t ig: ad nessigez azawan amazigh s umzizal. D ad nn-gguws akkw temhdiyin lli sul illan gh idels negh. Ad tent ur najj ad ddunt ghik-ann ur agh fekant meqqar ghar imikk n igummuten[13].
Macc, ur ta hiyyigh amagrad ad inu, iqqan-d ad nemmagh s aynn mu nufa, igh nera ad nmel assisn negh s ufulki n Izenzaren, ad neg assagh nsen i kra n tesukt, kra n usrir neghd kra n temrselt fadd ad ten jju ur nettu. Gh tuqqla ad ig may-ann tillawt kra n(w) ass nn ur yaggugn, ar sitimegh tudert ghzzifn i Izenzaren ura sul imarayen nsen!
[1] chanceux
[2] Epoques
[3] Jalousie
[4] Pour résumer
[5] Large
[6] Membres
[7] Changements
[8] Phénomène
[9] Héritage
[10] Identité. On peut aussi dire tiysi, taysi, taraka, tafuli.
[11] Les Occidentaux
[12] Licences, agréments. On peut aussi dire tujawin ou tayjiwin. .
[13] Fruits
kab_Latn fra_Latn kab_Latn sag_Latn fra_Latn fra_Latn sag_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn gaz_Latn kab_Latn kab_Latn kab_Latn kab_Latn kab_Latn fra_Latn ast_Latn fra_Latn fra_Latn eng_Latn fra_Latn fra_Latn fra_Latn fra_Latn fra_Latn fra_Latn fra_Latn fra_Latn